ΠΡΟΪΟΝ ΜΥΘΟΠΛΑΣΙΑΣ.
ΚΑΘΕ ΟΜΟΙΟΤΗΤΑ ΜΕ ΠΡΟΣΩΠΑ ΕΝ ΖΩΗ Ή ΜΗ, ΓΕΓΟΝΟΤΑ Ή ΤΟΠΟΘΕΣΙΕΣ ΕΙΝΑΙ ΣΥΜΠΤΩΜΑΤΙΚΗ.
Έχει λαζάνια στον φούρνο.
- Ωραία. Τι γιορτάζουμε; - Βασικά…
κάνω πρόταση γάμου.
Το δαχτυλίδι είναι στη σάλτσα.
Καιρός ήταν, ο κόρη σου τελειώνει το λύκειο.
Τι είναι αυτό;
- Την έφτιαξε ο Άμι. - Γιατί την πίνεις;
Γιατί είμαι καλός φίλος.
- Δεν είναι εδώ. Δεν θα το μάθει. - Θα το ξέρω εγώ. Να σου θυμίσω
ότι έχω αρχές, σε περίπτωση που δεν το έχεις προσέξει.
Μιας και λέμε γι' αρχές, θέλω να σου μιλήσω για κάτι.
Λοιπόν…
Όταν έρθει η ώρα…
και υπάρχει ακόμα χρόνος…
θέλω να έχω την επιλογή…
Θα έρθει κάποια στιγμή που δεν θα υπάρχει λόγος να με κρατήσεις εδώ με το ζόρι.
Να σε κρατήσω; Τι εννοείς;
Αυτό το κλειδί ανοίγει μια θυρίδα. Είναι στην οδό Μεγκενίμ.
Έχει μέσα έναν μικρό φάκελο με δύο κάψουλες.
Μη ρωτήσεις πού τις βρήκα. Ακούγεται δραματικό, αλλά δεν είναι.
Μοιάζουν με Advil, δεν ήθελα να είναι στο σπίτι.
- Αλλάζουμε θέμα. Τώρα. - Αν καταλήξω σε νοσοκομείο…
και υποφέρω, και δεν μπορούν να κάνουν τίποτα…
Δεν θα το συζητήσω αυτό μαζί σου.
- Παράτα με. - Κι από ποιον να το ζητήσω;
Από τον Άμι, προφανώς.
- Σοβαρολογώ. - Κι εγώ. Πάρε από δω το κλειδί.
Δεν κάνω πλάκα.
Δεν μπορώ να το διαχειριστώ.
Πού είναι το…
Μπορεί να έκαναν λάθος.
Τι λες, Μπένο; Υπάρχει πιθανότητα;
Θα το σκεφτώ γι' απόψε.
Κάνω πρόταση γάμου.
Το δαχτυλίδι είναι στη σάλτσα.
Είσαι τελείως…
Τελείως κόπανος. Ντροπή σου.
Βαράς άρρωστο άνθρωπο;
ΑΝΕΥ ΟΡΩΝ
- Τι ώρα θα έρθει; - Η συνάντηση είναι στις εννιά.
- Έστειλαν αναφορά; - Ναι.
Ας την ξαναδούμε λίγο.
Όρνα Λέβι, 43, παντρεμένη, μητέρα ενός παιδιού.
Γεννημένη στο Ισραήλ, στο Κίριατ Μότσκιν, ζει εκεί από τότε που γεννήθηκε.
Η κυρία Λέβι δεν έχει σπουδάσει, έχει τελειώσει μόνο το λύκειο.
Η οικονομική κατάσταση της οικογένειας επιδεινώθηκε
λόγω του Αλτσχάιμερ του συζύγου, που διαγνώστηκε πριν μια δεκαετία.
Πρόσφατα, ο σύζυγος εισήχθη στη μονάδα εντατικής θεραπείας,
λόγω βαριάς πνευμονίας κι επιδείνωσης της κατάστασής του.
Η συμπεριφορά της κυρίας Λέβι υποδηλώνει μεγάλο βαθμό αποφυγής ρίσκου,
τάση να αποφεύγει τις συγκρούσεις και περιορισμένη συναισθηματική αντοχή.
Αυτά. Δεν έχουμε άλλες πληροφορίες.
Παράξενο που μια τέτοια γυναίκα έχει τέτοια κόρη.
Παρακαλώ, περάστε.
Όρνα, χαίρω πολύ. Είμαι ο Πίτερ.
Βαντίμ Ουλμάνσκι, δικηγόρος.
Χαίρω πολύ.
Είπες σε κανέναν ότι επικοινωνήσαμε ή ότι θα μας συναντήσεις σήμερα;
Όχι.
Ωραία. Είναι σημαντικό να παραμείνει έτσι
αν θες το κανάλι επικοινωνίας μεταξύ μας να παραμείνει ανοιχτό.
Παρακαλώ, κάθισε.
Όπως σου είπα και στο τηλέφωνο,
πιστεύω ότι η κυβέρνηση σου αποκρύπτει πληροφορίες
σχετικά με το γιατί οι διαπραγματεύσεις απελευθέρωσης της κόρης σου καθυστερούν.
Συγγνώμη, αλλά εσείς ποιοι είστε;
Εγώ είμαι ο Πίτερ.
Η κατάσταση έχει ως εξής. Πριν λίγους μήνες,
μια Ρωσίδα υπήκοος που επισκέφθηκε το Ισραήλ συνελήφθη εδώ.
Τη λένε Νάντια Πετρόφσκι. Είμαι ο δικηγόρος της.
Φαίνεται ότι η κυρία Πετρόφσκι ξέρει κάποια πράγματα που, πώς να το πω,
είναι πολύ ευαίσθητα για τη Ρωσία.
Την επόμενη βδομάδα, το Ισραήλ σχεδιάζει να την εκδώσει στις ΗΠΑ.
Είναι πολύ σημαντικό για μας να μην πάει η Νάντια στις ΗΠΑ.
Τις τελευταίες βδομάδες, πιέζουμε για ανταλλαγή.
Η Νάντια επιστρέφει στη Ρωσία
και, σε αντάλλαγμα, η κόρη σου αποφυλακίζεται κι έρχεται εδώ.
Εντάξει, πρώτη φορά το ακούω αυτό.
Συγγνώμη, αλλά είπες "σημαντικό για μας".
Μου εξηγείς, σε παρακαλώ, ποιους εννοείς;
Ίσως να εξηγήσουμε ότι κάποιες ερωτήσεις δεν επιτρέπονται.
- Ας πούμε καλύτερα… - Καλά, θα ρωτήσω αλλιώς.
Συναντιόμαστε σε αυτό το ξενοδοχείο,
όχι στη ρωσική πρεσβεία, όχι στο Υπουργείο Εξωτερικών.
Πώς ξέρω ότι αυτή που μίλησα στο τηλέφωνο είναι η κόρη μου;
Φέρ' το.
Όχι εκεί. Στην άλλη βαλίτσα.
Δείξ' της το.
- Μπορώ να της ξαναμιλήσω; - Όχι ακόμα.
Πρώτα θέλουμε να μας βοηθήσεις να πάει η Νάντια στη Ρωσία.
Θα μιλήσω στην κυβέρνηση μόλις τελειώσουμε από δω.
Δυστυχώς, απ' ό,τι φαίνεται η κυβέρνηση δεν σε εμπιστεύεται πλήρως,
δεδομένου ότι σου έκρυψαν αυτές τις πληροφορίες για βδομάδες.
Εντάξει. Θα βγω στην τηλεόραση.
Θα δώσω μια συνέντευξη κι αυτό θα πιέσει την κυβέρνηση.
Δυστυχώς, ούτε αυτό είναι απολύτως δυνατό.
Γιατί;
Υπάρχει δικαστική εντολή αποσιώπησης.
Οπότε… Δεν καταλαβαίνω. Γιατί με πήρατε; Τι άλλο μπορώ να κάνω;
Η ειρωνεία είναι πως το θέμα μπορεί να λυθεί σε μια στιγμή.
Αρκεί η Νάντια να υπέγραφε ένα αίτημα.
- Τότε πιθανότατα θα σταλεί στη Ρωσία. - Αίτημα;
Την παρουσίασαν ως εγκέφαλο του κυβερνοεγκλήματος.
Αλλά είναι απλώς μια αφελής κοπέλα.
Ονειρεύεται σαν μικρό κοριτσάκι.
Φαντασιώνεται ένα παραμύθι όπου οι ΗΠΑ θα της προτείνουν κάποια συμφωνία
για να ζήσει μια νέα ζωή στο Μαλιμπού.
ΝΑΝΤΙΑ ΠΕΤΡΟΦΣΚΙ
Αλλά η αλήθεια είναι πως θα σαπίσει σε μια φυλακή των ΗΠΑ
μέχρι να την απελάσουν στη Ρωσία.
Θέλουμε να την πείσεις να υπογράψει το αίτημα.
Δεν έχει κανέναν στον κόσμο.
Μεγάλωσε χωρίς οικογένεια, σε ανάδοχο σπίτι.
Ήμασταν, τρόπον τινά, η μόνη οικογένεια που είχε, ό,τι πιο κοντινό σε γονείς.
Τώρα επαναστατεί εναντίον μας.
Εσύ, από την άλλη, έχεις έναν διάφανο κι αξιοθαύμαστο στόχο.
Ίσως μια ειλικρινής έκκληση από σένα να την πείσει.
Πότε μπορώ να τη δω;
Τους μίλησα, εγκρίθηκαν όλα.
Θα σας περιμένουν στην κεντρική πύλη.
Ευχαριστώ πολύ, Αβίβα.
Δεν θα έχω μπλεξίματα στην είσοδο;
Είναι ξένη υπήκοος,
επιτρέπονται και επισκέπτες πέρα από συγγενείς πρώτου βαθμού.
Συμπλήρωσα μια αίτηση για να την επισκεφτείς.
Θα το πάμε ομαλά.
ΝΤΟΡΙ ΙΣΧΥΕΙ ΓΙ' ΑΠΟΨΕ;
Είπατε ότι οι Αρχές το ξέρουν εδώ και βδομάδες.
Για το θέμα της ανταλλαγής.
Εννοείτε και τη Σιν Μπετ;
Υπέβαλα εγώ προσωπικά την αίτηση. Γιατί;
Τίποτα, είχα επαφές με κάποιον εκεί. Δεν το ανέφερε.
Αυτή η έκδοση είναι πολύ σημαντική για τις ΗΠΑ,
οπότε προφανώς δεν είχε λόγο να σε ενημερώσει.
Απεναντίας.
ΝΤΟΡΙ ΟΡΝΑ;
Όχι…
Είπατε ότι είναι ο δικηγόρος μου. Δεν είναι αυτός.
- Τι εννοείς; - Είμαι δικηγόρος της.
- Εγώ την έβαλα στη λίστα επισκεπτών. - Μη μου εξηγείς. Πάρτε με!
Ναντιούσα,
- ο άλλος δικηγόρος παραιτήθηκε. - Παραιτήθηκε.
Κι εσύ θα παραιτηθείς, αν σε απειλήσουν όπως εκείνον. Ποια είναι αυτή;
Δεν την έβαλα στη λίστα. Τι κοιτάς εσύ; Τι κοιτάς; Για θέαμα το πέρασες;
Τι συμβαίνει εδώ; Ποια είναι αυτή;
Είμαι δικηγόρος της και έκανα… Ναντιούσα, σε παρακαλώ.
Αν με ξαναπείς Ναντιούσα, ούτε κι εγώ ξέρω τι θα σου κάνω.
Πίστεψες πως θα πάθαινα νοσταλγία και θα 'τρεχα πίσω σου σαν παιδάκι;
Μη με πλησιάζεις!
Αρκετά!
Δεν είναι η μάνα εκείνης της πρεζού;
Ναι, είναι η μητέρα της Γκάλι Λέβι που συνελήφθη στη Ρωσία.
Εντάξει.
Δέκα λεπτά.
Έλα.
Γιατί δεν υπέβαλες κανονική αίτηση;
Συγγνώμη, αν ζητήσει…
Δεν ήταν εκεί…
Νομίζω ότι καταλαβαίνω.
Υποσχέθηκαν να αφήσουν την κόρη σου αν τι; Αν επιστρέψω στη Ρωσία, έτσι;
Κάτι τέτοιο.
Καλά, ας μιλήσουμε.
- Εντάξει. - Έχεις κάτι για τον πονοκέφαλο;
Παρακεταμόλη;
Μου δίνεις άλλα δύο;
Για μετά.
Ας ξεκινήσω εγώ.
Αυτή είναι η κόρη μου, η Γκάλι.
Η φωτογραφία είναι ενδιαφέρουσα.
Αλήθεια;
Δεν τη δείχνουν στην τηλεόραση.
Ισχύει. Δεν τη δείχνουν.
Στη σύμβουλο επικοινωνίας μου δεν αρέσει η φωτογραφία.
Αλλά νιώθεις ότι δείχνει μια άλλη πλευρά της κόρης σου.
Κάτι που δεν μπορεί να εξηγηθεί σε μια πεντάλεπτη συνέντευξη.
Ακριβώς.
Όπως το γεγονός ότι είναι μια επικίνδυνη εγκληματίας.
- Ναι, αλλά… - Εγώ ξέρω γιατί είμαι εδώ.
Οπότε…
Μπορώ να πω 100%, πως αν ήταν απλώς λίγα ναρκωτικά,
δεν θα ήμασταν εδώ τώρα.
Τι λες, λοιπόν;
Λέω πως αν προσφέρουν μια διέξοδο στην κόρη σου,
καλύτερα να τη δεχτείς. Γρήγορα.
Γι' αυτό είμαι εδώ.
Δεν ξέρω τι έκανες και βρέθηκες εδώ.
Αλλά πιστεύω πως έχεις κάτι μέσα σου…
Νοιάζεσαι.
Επειδή δέχτηκες να μου μιλήσεις. Επειδή κάτι μέσα σου θέλει να βοηθήσει.
Θα το κάνω. Θα υπογράψω το αίτημα.
Αλλά υπό έναν όρο.
Πρέπει να στείλω ένα γράμμα. Ιδιωτικά, όχι μέσω της φυλακής.
Αν μάθω ότι το έδειξες στον δικηγόρο ή σε κάποιον άλλο, δεν θα με ξαναδείς.
Στείλ' το και ξαναέλα μετά.
Εντάξει.
Γελένα; Έρχομαι. Ξύπνησε;
Όχι ακόμα.Τον είδε ο γιατρός;
Ναι. Είπε ότι η CRP ανεβαίνει κι άλλο,
επειδή η πνευμονία δεν ανταποκρίνεται στην αντιβίωση.
Θα αλλάξουν την αντιβίωση και θα ξαναπάρουν αίμα.
Σε αναγνωρίζει;
Όχι.
Πήγαινε να ξεκουραστείς.
- Εντάξει, γεια. - Γεια.
Όρνα, περίμενε, να σου εξηγήσω.
- Σταμάτα μια στιγμή. - Κακώς είσαι εδώ.
Δεν είναι μαύρο ή άσπρο. Δεν σου τα είπαν όλα.
Η Ρωσία έχει πολλές φωνές.
Υπάρχει η λογική διπλωματική φωνή, κι υπάρχουν κι ένα σωρό αρπακτικά καθίκια
στις μυστικές υπηρεσίες.
Συνέλαβαν την Γκάλι ως μοχλό πίεσης για μια πράκτορά τους.
Μόλις σταλεί η Νάντια Πετρόφσκι στις ΗΠΑ, τα αρπακτικά θα εξαφανιστούν
και θα δουλέψουμε πάλι με λογικούς ανθρώπους…
Μα το ήξερες. Ήξερες γιατί καθυστερούσαν. Με κοίταξες στα μάτια και δεν μίλησες.
Δεν ήθελα να σου αποκρύψω κάτι.
Ήθελα να σου πω τα πάντα, αλλά φοβήθηκα ότι θα γίνει αυτό.
Ότι δεν θα αντισταθείς και θα λύσεις την εξίσωσή τους.
Ξέρεις για τι κατηγορείται η πράκτορας;
- Σου είπαν; - Γιατί ξέρεις ότι συναντηθήκαμε;
Γιατί είναι η δουλειά μου. Αυτή δεν είναι σαν την Γκάλι.
Συνάντησες μια γυναίκα που ήταν επικεφαλής ομάδας χάκερ,
που έκανε φρικτά πράγματα.
Εκβιασμούς, παγίδευση ανθρώπων… Ρόνι…
- Μην αφήσεις να σε χρησιμοποιήσουν. - Άσ' τα αυτά. Πες μου το εξής.
Αν δεν εκδοθεί στις ΗΠΑ,
θα σου δημιουργήσει πρόβλημα; Εσένα προσωπικά;
Ναι.
Ναι, προφανώς.
Εντάξει.
Όρνα, δεν είναι άνθρωποι εμπιστοσύνης.
Ενώ εσύ είσαι;
ΜΕΤΑΦΡΑΣΗ
ΠΟΛΥΑΓΑΠΗΜΕΝΕ ΜΟΥ ΚΟΛΙΑ, ΣΟΥ ΓΡΑΦΩ ΞΕΡΟΝΤΑΣ ΟΤΙ ΘΑ ΕΝΟΧΛΗΘΕΙΣ. ΕΤΟΙΜΑΣΟΥ.
ΝΑΝΤΙΑ.ΕΞΕ + ΚΟΛΙΑ
ΝΑΝΤΙΑ.ΕΞΕ
ΧΡΟΝΙΑ ΠΟΛΛΑ ΚΟΛΙΑ!!!
ΔΕΝ ΜΟΥ ΕΜΕΙΝΕ ΑΛΛΗ ΕΠΙΛΟΓΗ ΠΑΡΑ ΝΑ ΒΑΛΩ ΤΕΛΟΣ.
ΝΑ ΜΕ ΘΥΜΑΣΑΙ ΟΠΩΣ ΗΜΟΥΝ. Η ΝΑΝΤΕΝΚΑ.
- Εμπρός; - Συγγνώμη για την ώρα.
Υπάρχει κάτι που δεν σου είπα,
- κάτι σημαντικό. - Όρνα, δεν φταις εσύ.
- Για ποιο πράγμα; - Για την παρακεταμόλη.
- Εμπρός; - Ναι;
Νόμιζα ότι γι' αυτό πήρες.
Η Νάντια έκανε απόπειρα αυτοκτονίας. Με παυσίπονα.
Η φυλακή είπε ότι τα μάζευε εδώ και μήνες. Πήρε πάνω από 50 χάπια.
Πώς είναι;
Στην εντατική. Τη μετέφεραν σε νοσοκομείο της φυλακής.
Εντάξει.
Τι δεν μου είπες;
Εμπρός;
Ότι πρέπει να την ξαναδώ.
Μπορώ να την επισκεφτώ εκεί που νοσηλεύεται;
Ευχαριστώ.
Γεια.
Πώς νιώθεις;
Σαν να μου έχωσαν άπειρα σωληνάκια στον λαιμό.
Σου έφερα μερικά ρούχα της Γκάλι.
Σκέφτηκα ότι μπορεί να θες ν' αλλάξεις.
Μάλλον φοράτε το ίδιο νούμερο, περίπου.
Σχετικά με τα χάπια που σου έδωσα. Δεν σκέφτηκα ότι θα έκανες…
Μην ανησυχείς. Δεν φταίνε τα δύο δικά σου.
Ήταν συλλογική προσπάθεια.
Και πάλι, νιώθω άσχημα.
Χαλάρωσε. Αν ήθελα όντως να πεθάνω, δεν θα ήμασταν εδώ τώρα.
Χρειαζόμουν απλώς λίγο αέρα.
Δεν θα είχες γράψει αυτό το γράμμα αν ήθελες απλώς λίγο αέρα.
Διάβασες το γράμμα μου;
Ποιος είναι ο Κόλια;
Να μη σε νοιάζει.
Αδερφός σου είναι; Του γράφεις σαν να είναι ο μικρός σου αδερφός.
Δεν έχω αδέρφια.
Είναι κάποιος από το ανάδοχο σπίτι;
Τέλος πάντων, είναι…
Είναι προφανώς κάποιος που νοιάζεσαι.
Δεν είναι στις ΗΠΑ, είναι στη Ρωσία. Είναι εκεί.
Σε παρακαλώ.
Μη με χειραγωγείς.
Αυτή ακριβώς είναι η δουλειά μου, δεν με ξέρεις.
Αν πιστεύεις ότι οι Αμερικανοί θα σου προσφέρουν συμφωνία ή…
Το ξέρω. Δεν είμαι χαζή. Αλλά δεν γυρνάω σε αυτούς στη Ρωσία.
Συγγνώμη, είναι η νοσοκόμα του άντρα μου, είναι πολύ άρρωστος.
Βασικά, πεθαίνει.
Κι η κόρη μου δεν είναι εδώ, δίπλα του.
Τώρα εγώ πρέπει να σε λυπηθώ, ας πούμε;
Άκου.
Καταλαβαίνω ότι δεν νοιάζεσαι για τον εαυτό σου τώρα. Το καταλαβαίνω.
Αλλά ξέρω ότι έχεις καρδιά.
Και, ναι, έχεις την ευκαιρία να σώσεις την κόρη μου.
Το καταλαβαίνεις αυτό;
Απλώς πες μου
αν υπάρχει η παραμικρή περίπτωση να υπογράψεις το αίτημα.
Όπως βλέπεις…
προτιμώ να πεθάνω.
Λυπάμαι για την κόρη σου.
Γεια σου, Όρνα, είμαι ο δρ Ντρορ από την Πτέρυγα Γ.
Η κατάσταση του Μπένι επιδεινώθηκε τη νύχτα.
Θέλουμε να έρθεις το συντομότερο δυνατό.
Δυστυχώς, δεν ανταποκρίνεται πια στη θεραπεία.
Τον μεταφέραμε σε αποστειρωμένη μονάδα για να αποφύγουμε μολύνσεις.
Επίσης, τον ναρκώσαμε. Ήταν πολύ ανήσυχος. Έβγαζε διαρκώς τη μάσκα οξυγόνου.
Όταν έρθεις, μπορούμε να πούμε για τα επόμενα βήματα. Ευχαριστώ.
Το κλειδί…
Πήρες το κλειδί;
Ποιο κλειδί;
Όχι, Μπένι, δεν είσαι δεμένος.
Ήσουν χθες βράδυ, γιατί ήσουν ανήσυχος και δεν ήθελαν να χτυπήσεις.
Τα χέρια σου δεν είναι δεμένα, αγάπη μου.
Δεν έχει κλειδαριά. Δεν χρειάζεσαι κλειδί.
Πάρε το κλειδί και πήγαινε στο ταχυδρομείο.
Εντάξει.
Θα πάω όταν έρθει η Γελένα.
Έλα να βάλουμε τη μάσκα.
- Δεν σου κάνει καλό. - Όχι…
Είναι σημαντικό.
Πήγαινε τώρα…
και κάνε ό,τι σου ζήτησα.
Έλα εδώ.
Μην το πεις στη μαμά.
Γκάλι,
πάρε το κλειδί και κάνε αυτό που μου υποσχέθηκες.
Μη φοβάσαι, Γκάλι. Η μαμά δεν θα θυμώσει.
Δεν θα θυμώσει.
ΘΥΡΙΔΑ #215
Μαμά, μπορώ να σου μιλήσω;
Τι είναι; Τι έγινε;
Συναντηθήκαμε με τον Μπεν Ντοβ.
Μας έδωσε δυσοίωνη πρόγνωση γι' αυτό που έρχεται.
Κάποια φάρμακα ίσως βοηθήσουν, κάποια ίσως κάνουν κακό.
Όλα κοστίζουν μια περιουσία, δεν τα καλύπτει η ασφάλεια
και πρέπει να αποφασίσουμε τώρα.
Μας πιέζουν ν' αποφασίσουμε
γιατί του κλήρωσε επιθετική μορφή.
Χάλια η φάση.
Πώς το έχει πάρει ο μπαμπάς;
Έτρεξε να το πει στ' αδέρφια του.
Είναι απίστευτος… Του είναι σημαντικό να συζητήσει τα πάντα,
να οργανώσει τα πάντα, σαν καμιά μανιακή νύφη που οργανώνει γάμο.
Πραγματικά, νομίζω ότι το απολαμβάνει.
Τι έγινε; Κλαις;
Μπορεί.
- Δεν πρέπει, είσαι μαμά μου. - Καλά.
- Είναι ανησυχητικό. - Εντάξει, να, σταμάτησα.
Ακόμα νωπό είναι. Πολύ νωπό.
- Εντάξει, φτάνει. - Σου ζητάω να σταματήσεις.
- Εντάξει, να. Ξεκινώντας από… τώρα. - Τώρα.
Η παραμελημένη κόρη μου.
Άκουσέ με.
Ξέρω ότι νιώθεις πως κυριεύει όλη μας τη ζωή,
αλλά σου υπόσχομαι πως δεν θα είναι πάντα έτσι. Εντάξει;
Τι έγινε, λοιπόν;
Εσύ όλα καλά;
Ναι, τέλεια.
Ωραία. Κάτι είναι κι αυτό.
Ξέρει ότι δεν την περιμένουν με ανοιχτές αγκάλες στις ΗΠΑ,
αλλά παρ' όλα αυτά, δεν θέλει να γυρίσει στη Ρωσία.
Ναι, κι αυτό το προσέξαμε.
Ίσως αν μπορέσω να της προσφέρω κάτι;
Να της υποσχεθώ κάτι ή να της δώσω κάτι; Πίτερ, πρέπει να γυρίσει η κόρη μου.
Ο πατέρας της είναι πολύ άρρωστος. Τη χρειάζεται. Πρέπει να τον δει.
Λυπάμαι, αλλά δεν βάζω εγώ τους όρους.
Η δουλειά μου περιορίζεται στο να κάνω ένα τηλεφώνημα.
Η Νάντια συμφωνεί, η Νάντια δεν συμφωνεί.
- Αν δεν συμφωνήσει, λυπάμαι πολύ. - Ναι, όλοι λυπούνται.
Ορίστε;
Εσύ λυπάσαι, εκείνη λυπάται. Όλοι λυπούνται συνέχεια.
Κι εγώ λυπάμαι.
Ξέρω πώς να την κάνω να υπογράψει.
Μου ζήτησε να στείλω αυτό το γράμμα πριν κάνει την απόπειρα.
Επιδεινώθηκε τις τελευταίες ώρες.
Υπέστη εγκεφαλική βλάβη.
Πλέον λίγα μπορούμε να κάνουμε σε επίπεδο ενεργητικής θεραπείας.
Μπορεί να κρατήσει καιρό, οπότε κοιτάμε να τον φροντίζουμε
- και να είναι όσο πιο άνετα γίνεται. - Μάλιστα.
Ευχαριστώ, Σιβάν. Πάμε στον επόμενο ασθενή.
ΝΤΟΡΙ: ΕΛΑ ΣΤΟ ΚΥΛΙΚΕΙΟ. ΠΡΕΠΕΙ ΝΑ ΜΙΛΗΣΟΥΜΕ.
Τι κάνεις εσύ εδώ;
Ποιος είναι αυτός;
- Είναι για καλό, πίστεψέ με. - Γεια σου.
Σε αναγνωρίζω από την τηλεόραση.
Γκάι. Συνάδελφος του Ντόρι.
Κάθισε.
Φαντάζομαι ότι σκέφτεσαι πολλά αυτήν τη στιγμή.
Με ακολουθείς; Γιατί είσαι εδώ;
Υπάρχει κάτι που πρέπει ν' ακούσεις.
Λίγα λεπτά μόνο.
Υπάρχει μια συνθήκη στα σκαριά με τη Ρωσία, σχετικά με τη Συρία.
Έχουμε υπογεγραμμένη δέσμευση του πρωθυπουργού
ότι η αποφυλάκιση της Γκάλι θα μπει ως υποχρεωτικός όρος.
Δεν ήθελαν να συνδέσουν τα δύο θέματα μέχρι τώρα.
Όρνα, εμείς δεν γνωριζόμαστε, αλλά ο Ντόρι μπορεί να σου πει.
Δεν είμαι ο πιο καλός άνθρωπος, αλλά είμαι ακριβής.
Σου λέω ότι αυτή η συμφωνία θα φέρει πίσω την κόρη σου. Εγγυημένα.
Θα πάρει μόνο λίγο καιρό.
Πόσο καιρό;
Από έξι μήνες έως έναν χρόνο.
Όχι. Η απάντηση είναι όχι.
Ο πατέρας της δεν έχει έξι μήνες.
Δεν θα επισπεύσουν τις διαπραγματεύσεις για την αποφυγή στρατιωτικής σύγκρουσης
επειδή μια τουρίστρια συνελήφθη επιστρέφοντας από την Ινδία.
Ξέρουμε ότι ο άντρας σου νοσηλεύεται σε ένα δωματιάκι.
Με προσωπικό που φροντίζει άλλους 50 ασθενείς. Δεν θα είναι εύκολο.
Έχουμε πρόσβαση σε περίθαλψη VIP.
Ένα τηλεφώνημα από μας κι ο άντρας σου θα έχει 24ωρη φροντίδα σε μονόκλινο.
- Ευχαριστώ. Δεν ενδιαφέρομαι. - Όρνα.
Αν φύγεις τώρα, μην έχεις αυταπάτες.
Ήρθαμε κουνώντας την ουρά μας, αλλά αν χρειαστεί, δαγκώνουμε.
Γιατί αυτό τώρα;
Οι επισκέψεις σου στη Νάντια, οι συναντήσεις σου στο Λα Γκάρντια…
Ξέρεις τι θα πει "επαφή με ξένο πράκτορα"; Μπορεί να σε στείλει 15 χρόνια φυλακή.
- Γκάι, αρκετά! - Βούλωσ' το, Ντόρι!
Δεν κάνεις το καλύτερο για την κόρη σου.
Δεν θα της είσαι χρήσιμη αν μπεις φυλακή.
Κι αυτό είναι πολύ πιθανό να συμβεί. Προτείνω να το ξανασκεφτείς.
Αν έκανα κάτι κακό, μπορείτε να με συλλάβετε.
Για ό,τι άλλο, μιλήστε με τον δικηγόρο μου, τον Βαντίμ Ουλμάνσκι.
Καλή σας μέρα.
Όρνα. Συγγνώμη, δεν μου είπε ότι θα το έκανε αυτό.
Τι άλλο του είπες για μένα;
Προσπαθούσα να σε βοηθήσω. Έκανα λάθος.
Λάθη. Πληθυντικός, εντάξει;
Έπρεπε να σου πω για τη Νάντια και δεν έπρεπε να σε φέρω εδώ.
Πιθανότατα έκανα κι άλλα λάθη, αλλά προσπαθώ να σε βοηθήσω.
Με ποιον είσαι, Ντόρι; Είσαι με το μέρος μου;
- Φυσικά, μόνο με το μέρος σου. - Τι πιστεύεις ότι πρέπει να κάνω;
- Όρνα… - Όχι, με το μέρος μου δεν είσαι;
Σε παρακαλώ, πες μου.
Τι να κάνω;
Να δεχτείς τη συμφωνία.
Δεν σε πιστεύω πια.
Ευχαριστώ.
Φοράς μια από τις μπλούζες.
Ναι.
Τα ρούχα εδώ βρομοκοπάνε.
Και τη σακούλα σκουπιδιών να φορούσα, καλύτερη θα ήταν.
Αλλά όχι, είναι ωραία. Ευχαριστώ που ήρθες.
Της κόρης σου της αρέσει αυτή η μουσική;
Είναι συγκρότημα αυτό;
Ρωσικό συγκρότημα. Από τη γενέτειρά μου, το Ροστόφ-ον-Ντον.
Να σου παίξω κάτι;
Η Γκάλι άκουγε συνέχεια αυτό το τραγούδι. Ήταν από τα αγαπημένα της.
- Το ξέρεις; - Όχι το τραγούδι, το όνομα.
Γιούρι Γκλάσκοφ. Είναι και ο τίτλος του τραγουδιού.
Ξέρεις για τι με κατηγορούν στις ΗΠΑ;
Λένε πως αν ένας πελάτης χρειαζόταν έναν χάκερ, θα έπαιρνε εμένα.
Και θα τον συνέδεα με τον σωστό άνθρωπο.
Ο Γιούρι Γκλάσκοφ είναι κάτι τέτοιο.
Αλλά βοηθά τους πελάτες να βρουν όπλα.
Πουλάει όπλα στη Ρωσία;
- Πώς μπορώ να του μιλήσω; - Έχεις κάποιο πρόβλημα κι αναζητάς λύση;
Όχι. Πρέπει απλώς να του μιλήσω.
Ίσως είναι λίγο δύσκολο να του μιλήσεις.
Γιατί;
Ξέρω το όνομά του μόνο και μόνο
επειδή κάποιος όρισε αμοιβή για το κεφάλι του.
Έχει εξαφανιστεί. Και κάποιοι ήδη τον ψάχνουν.
Πώς είναι ο άντρας σου;
Δεν είναι καλά.
Ήλπιζα να ήταν εδώ η Γκάλι για να τον αποχαιρετήσει.
Ελπίζω να με καταλαβαίνεις. Έστω λίγο.
Ναι, καταλαβαίνω.
Νάντια, λυπάμαι.
Για ποιο πράγμα;
Θα υπογράψεις το αίτημα και θα γυρίσεις στη Ρωσία.
Τους έδωσα το γράμμα, Νάντια.
Το γράμμα που έγραψες στον Κόλια. Του μίλησαν ήδη.
Αν νοιάζεσαι για εκείνον, που προφανώς νοιάζεσαι, θα συνεργαστείς.
Είσαι ένα τέρας.
Νικίτα!
Πάρ' τη, Νικίτα!
Όρνα, μακάρι να μη γυρίσει ποτέ.
Μακάρι να σαπίσει εκεί και να μην την ξαναδείς ποτέ.
Μακάρι να πεθάνει εκεί!
Πάρτε την!
Μακάρι η κόρη σου να σαπίσει στην κόλαση!
Μακάρι να μην ξαναδείς ποτέ την κόρη σου!
Μακάρι να πεθάνει! Μακάρι να μην την ξαναδείς ποτέ!
Πώς θα γίνει τώρα;
Ο Βαντίμ κι η Νάντια υπέβαλαν το αίτημα το πρωί.
Εξασφάλισαν επείγουσα ακρόαση. Ίσως να είναι ήδη σε εξέλιξη.
Ναι, αλλά… η Γκάλι;
Όπως είπα, θα αφεθεί ελεύθερη τις επόμενες μέρες.
Θα τη δεις σύντομα.
Ωραία.
Φεύγεις; Δεν θα μείνεις μέχρι να τακτοποιηθούν όλα;
Όχι, δυστυχώς.
Όρνα, χάρηκα πολύ.
Είναι το καλύτερο για τη Νάντια.
Ενίοτε πρέπει να σπρώξεις κάποιον για να βοηθηθεί.
Σε συγχαίρω για αυτό το φοβερό επίτευγμα.
- Η μητέρα της Γκάλι Λέβι; - Ναι.
- Θα επιστρέψει. Θα το δεις. - Ευχαριστώ.
- Να είσαι καλά.
Η Όρνα Λέβι; Αστυνομία.
- Είστε υπό κράτηση. - Μισό λεπτό.
- Τι θέλετε; - Ακολουθήστε μας.
Μια στιγμή…
Ποιον συναντήσατε στο Λα Γκάρντια;
Τον Πίτερ, με τον οποίο μίλησα.
Και τον Βαντίμ.
Τον δικηγόρο της Νάντια.
Κι άλλους δύο
που δεν είπαν τίποτα. Κι έναν φύλακα, νομίζω.
Αυτές χρειάζονται;
Η φίλη σου είναι νεκρή.
Ένας Ρώσος συγκρατούμενος.
ΡΩΣΙΔΑ ΚΡΑΤΟΥΜΕΝΗ ΜΑΧΑΙΡΩΝΕΤΑΙ.
Περίμεναν απλώς την ευκαιρία.
Σε εκπλήσσει;
Δεν…
Δεν νιώθω καλά.
Οι φίλοι σου από τη ρωσική μονάδα.
Δεν νιώθω καλά, χρειάζομαι βοήθεια.
Πιες. Ζάχαρη.
Αυτοί που ήσουν σε επαφή από τη ρωσική μονάδα
δεν σου είπαν ότι σκόπευαν να τη δολοφονήσουν;
- Εμείς σε προειδοποιήσαμε. - Εγώ…
Θέλω να μιλήσω στον Ντόρι. Μου δίνεις το κινητό μου;
- Όχι. - Μα…
Έχουμε μέλλον εδώ.
- Μόλις ξεκινήσαμε. - Εγώ…
Δεν νιώθω καλά.
- Εντάξει. - Μια στιγμή…
Χρειάζομαι γιατρό, σου λέω. Δεν νιώθω καλά.
Δεν θα σε βοηθήσει αυτό.
Θα μείνουμε εδώ όσο χρειαστεί.
Ώρες, μέρες, ακόμα και βδομάδες, αν χρειαστεί.
Όχι τώρα.
- Δεν είπα όχι τώρα; - Σε ζητάει ο Μένι.
Τι είναι τόσο επείγον, μου λες;
Ορίστε.
Για δες πώς τα φέρνει η μοίρα. Όλο συναντιόμαστε.
Δεν σου απαντούν οι Ρώσοι, έτσι;
Έφυγαν όλοι. Μέχρι κι ο χοντρούλης που φορούσε κιπά.
Ο Ισραηλινός. Πάμε, θα τα πούμε στον δρόμο.
- Θα έρθω μαζί σου; - Ναι, φεύγουμε.
ΑΣΤΥΝΟΜΙΑ ΙΣΡΑΗΛ
Σε βλέπω πολύ στην τηλεόραση
να δίνεις συνεντεύξεις. Δεν είναι εύκολο θέαμα.
Πουλάς τον Μπάμπι το ελαφάκι σε όποιον σε πιστεύει.
Ένα μικρό, εύθραυστο πλασματάκι με τα θλιμμένα καφέ ματάκια του.
- Γαλάζια έχει. - Δεν λέω για τον Μπάμπι.
Τέλος πάντων. Τους είπα "Ο άντρας της πεθαίνει,
η κόρη της είναι φυλακή, την παραπλάνησαν, αφήστε την ήσυχη".
Αλλά ο Γκάι; Εντελώς άχρηστος.
Όχι ότι ο γκόμενός σου είναι κάνα κελεπούρι.
Πώς σε άφησαν να με απελευθερώσεις;
Με λένε Ρίτα και είμαι ειδική ακόλουθος του Υπουργείου Άμυνας.
- Είσαι με τη Μοσάντ; - Όχι, ούτε με τη Σιν Μπετ.
Είμαι η Ρίτα. Έχω πολύ συγκεκριμένη οδηγία.
Τι εννοείς;
Είναι μια θέση όπου έχω κάτι σαν κάρτα ελευθέρας
σε λογικά πλαίσια. Μπορώ να ξεκινήσω πόλεμο; Όχι.
ΜΑΡΓΚΑΡΙΤΑ ΜΠΕΛΟΦ
Αλλά να απελευθερώσω μια δόλια μάνα που δεν έκανε και κάτι;
Δεν χάλασε ο κόσμος.
Κατάλαβες, όμως. Για να μην το παρακάνω,
το κράτος έχει μηχανισμούς ελέγχου.
Υπάρχουν και μερικοί έξυπνοι εκεί.
Στ' αλήθεια δεν ήξερες ότι θα τη σκοτώσουν;
Γιατί τη σκότωσαν; Υπέγραψε το αίτημα.
Το αίτημα μπορεί και να μη γινόταν αποδεκτό.
Καλύτερα να έχουν το κεφάλι τους ήσυχο.
- Τι οδηγία έχεις; - Ορίστε;
Είπες ότι έχεις συγκεκριμένη οδηγία.
Ναι, να φέρω την κόρη σου στο Ισραήλ για ανάκριση.
Καλησπέρα!
Κι οι δύο θέλουμε να γυρίσει.
Εσύ επειδή είναι κόρη σου
κι είσαι προγραμματισμένη να πιστεύεις ότι αυτό είναι το χρέος σου.
Εγώ τη θέλω πίσω
επειδή έχει κρίσιμες πληροφορίες για την εθνική ασφάλεια.
Δεν φαντάζομαι να σου είπε κάτι.
Για ποιο πράγμα;
Κοίτα, έκανες φοβερή δουλειά γενικά. Με τα μίντια, με τους πολιτικούς.
Αλλά τώρα, δυστυχώς, αυτές οι διέξοδοι πάνε,
όπως κι η Ρωσιδούλα σου.
Σκέφτηκα να πάμε στη Ρωσία μαζί,
να μιλήσουμε με κόσμο,
να φάμε ωραίο φαγητό, να προκαλέσουμε λίγο χαμούλη,
να φέρουμε πίσω την "κόρη ολωνών".
Αν δεν θες, δεν πειράζει.
Τελείωσε το φαΐ σου και θα σε πάμε πίσω στο κρατητήριο.
Εκπλήσσεσαι; Δεν παίζουμε Monopoly.
Δεν τραβάς κάρτα και βγαίνεις από τη φυλακή.
Με την κόρη σου δεν αγαπάτε τα επιτραπέζια;
Μίλησα με έναν γιατρό.
Είναι πάρα πολύ χαρούμενοι.
Είπαν ότι πας πολύ καλύτερα
και ίσως πάρεις εξιτήριο αύριο.
Μίλησα και με τον Άμι.
Ήρθαν σήμερα με τη Σιβάν.
Καθάρισαν και μάζεψαν το σπίτι.
Θα σε περιμένει καθαρό και τακτοποιημένο, όπως σου αρέσει.
Λένε ότι θα βρέξει κιόλας.
Τηλεφώνησε κι η Γκάλι.
Είπε ότι έρχεται απόψε.
Θα μείνει μαζί μας το σαββατοκύριακο.
Ήθελε να σου πω ότι σε αγαπάει πάρα πολύ.
Κι ότι είσαι…
ο καλύτερος μπαμπάς του κόσμου.
ΠΡΟΣΟΧΗ! ΔΗΛΗΤΗΡΙΟ! ΜΕ ΑΓΑΠΗ, ΜΠΕΝΙ
Καληνύχτα, αγάπη μου.
Σ' αγαπώ πάρα πολύ.
ΓΚΑΛΙ
ΦΑΝΤΟΜ ΛΙΜΠ
ΡΙΤΑ: ΠΤΗΣΗ RF267, ΜΗ ΜΙΛΗΣΕΙΣ ΣΕ ΚΑΝΕΝΑΝ.
Υποτιτλισμός: Άννυ Ζερβού